MDR TELEWIZIJA | WUHLADKO | 01.10.2022 | 11:45 hodź. WUHLADKO – oktoberske wusyłanje: Sakske knježerstwo je z hosćom w Serbach
Hauptinhalt
Wysoki wopyt! Sakske knježerstwo je z hosćom w Serbach.
Tutón wopyt je dotal jónkrótny. K prěnjemu razej zetka so sakske knježerstwo na swoje kabinetne posedźenje w Serbskim domje w Budyšinje. Tajki wopyt wažnych politikarjow žada sej wězo wosebity přihot. Je to wšak logistiske kaž tež organizatoriske wužadanje. WUHLADKO njezajimuje so pak jenož za rezultaty posedźenja, ale pohlada na tutym wosebitym dnju tež za kulisy.
To je jedna z temow we WUHLADKU – magacinje MDR w serbskej rěči z němskimi podtitulemi: sobotu, 01.10.2022, 11.45 hodź. w telewiziji MDR.
________________________________
Dalše temy oktoberskeho wudaća:
Mór a lubosć
Hnydom dwójce dyrbješe so tutón spektakl před hołym njebjom korony dla přesunyć. Tež tohodla je drje wobsah krucha aktualniši hač lědma do toho. Wjac hač 130 lajskich hrajerjow poda so na jewišću do časa před 600 lětami. Tehdy howrješe mór we Łužicy a załoži so mjez druhim w Chrósćicach Bratstwo swjateho Bosćana. WUHLADKO běše při jednym předstajenju pódla.
Serbsko-waliziske přećelstwo
Ideja nasta při hudźbnej turje po Waliziskej. Serbscy hudźbnicy zahorichu tam ze swojej hudźbu a zeznachu nowych přećelow. Nasta serbsko-waliziske přećelstwo, kotrež dožiwiš nětko tež na jewišću. W srjedźišću steji při tym album z hornjo- a delnjoserbskimi kaž tež waliziskimi spěwami. WUHLADKO je hudźbnikow při turje po Łužicy přewodźało.
WUHLADKO: sobotu, 01.10.2022, 11.45 hodź. w telewiziji MDR, runočasnje jako livestream w interneće a w mediatece MDR. Wšitke přinoški maja němske podtitule. Wospjetowani: póndźelu, 10.10., 6.45 hodź. w MDR a sobotu, 08.10., 13.30 hodź. w RBB (Braniborska).
szl_Latn deu_Latn szl_Latn slv_Latn szl_Latn unk ces_Latn gle_Latn szl_Latn szl_Latn szl_Latn szl_Latn